વિવેક આ નામથી સ્પર્શ અજાણ તો ન હતો જ,કેમ કે આયુષીના મોઢેથી જ એ વિવેકના ઘણા વખાણ સાંભળી ચૂક્યો હતો.આ એ જ હતો જેને આયુષીને પ્રપોઝ કરી હતી,અને સ્પર્શની બીજી એન્યુઅલ ઈવેન્ટ પતી એના એક-બે અઠવાડિયા પછી જ વોટ્સએપની રોજની ચેટિંગમાં આયુષીએ એને કહ્યું હતું કે “સી લાઈક્સ સમવન” અને એ ‘સમવન’ જ વિવેક હતો.વિવેક આયુષીની જ કોલેજનો અને એનો બેચમેટ હતો,આ બધું જાણ્યા પછી પણ સ્પર્શે કોઈ સંગાથ ન હોવા છતાં પોતાની સ્કૂલનાં જૂના ફ્રેન્ડસ (કે જે આયુષીની કોલેજમાં જ હતા) અને થોડાઅંશે આયુષીના ભરોસે એની કોલેજની ઈવેન્ટમાં જવાની હિંમત કરી,આ હિંમત પાછળનું મુખ્ય કારણ તો સ્પર્શની ઈચ્છાઓ જ હતી.ઈચ્છાઓ જેવી કે આયુષીને ચણિયાચોળીમાં ગરબા કરતાં જોવી, વન-પીસમાં જોવી, ડાન્સ કરતાં જોવી અને એની સાથે આ બધું એન્જોય કરવું. કોલેજ અલગ હોવાથી આ બધું ન કરી શકવાનો રંજ સ્પર્શના મનમાં કાયમ રહેતો હતો.આ રંજ એ આયુષી સામે પણ ઘણીવાર વ્યક્ત કરી ચૂક્યો હતો.એટલે જ આને દૂર કરવા જ સ્પર્શ આયુષીની કોલેજની ઈવેન્ટમાં ગયો,એની મોટાભાગની ઈચ્છાઓ તો પૂરી થઈ પણ એમાંથી કશું એ એન્જોય ના કરી શક્યો.કેમ કે એ આયુષી અને એના સ્કૂલ ફ્રેન્ડસના બદલાયેલા રૂપરંગ તથા આયુષી-વિવેકની કેમેસ્ટ્રી બધું જોઈ તથા અનુભવી ચૂક્યો હતો.અને થોડા સમયમાં એ પણ જાણી લીધું કે આયુષી હવે વિવેક જોડે કમિટેડ છે.એટલે સ્પર્શ માટે જિંદગી તો,